# Nodiadau i’r hyfforddwr – Modiwl: 1c – Oedolion – Ymyrraeth gynnar a phryderon sy’n dod i’r amlwg

* PowerPoint ar gyfer y modiwl
* Ap Gweithdrefnau Diogelu Cymru ar ffôn neu lechen y gellir cyfeirio ato drwy gydol y modiwl

|  |  |  |
| --- | --- | --- |
| Sleidiau | Cyfeiriadau | Nodiadau |
| 1 | Adran 1  Egwyddorion diogelu ac ymarfer effeithiol: oedolion sydd yn wynebu risg o gamdriniaeth ac/neu esgeulustod  > Atal a chymorth cynnar i fynd i’r afael ag unrhyw bryderon sy’n dod i’r amlwg  > Nodi sefyllfaoedd a allai fod yn rhai camdriniol, a/neu bryderon diogelu sy'n dod i'r amlwg  > Cyflwyno ymyriadau priodol: cyd-gynhyrchu |  |
| 2 | [Gwybodaeth, cyngor a chymorth](https://law.gov.wales/publicservices/social-care/Local-authority-responsibilities/general-and-strategic-duties/information-advice-and-assistance/?lang=cy#/publicservices/social-care/Local-authority-responsibilities/general-and-strategic-duties/information-advice-and-assistance/?tab=overview&lang=cy) | Mae Adran 17 o Ddeddf Gwasanaethau Cymdeithasol a Llesiant (Cymru) 2014 yn gosod dyletswydd ar awdurdodau lleol i sicrhau y darperir gwasanaeth gwybodaeth, cyngor a chymorth. Diben y gwasanaeth yw darparu gwybodaeth a chyngor i bobl am ofal a chefnogaeth, gan gynnwys cymorth i ofalwyr, a’u cynorthwyo i gael gafael ar ofal a chefnogaeth.  Mae’n rhaid darparu gwybodaeth, cyngor a chymorth mewn ffordd sy’n eu gwneud yn hygyrch i’r unigolyn o dan sylw. |
| 3 |  |  |
| 4 | Adran 1  Egwyddorion diogelu ac ymarfer effeithiol: oedolion sydd yn wynebu risg o gamdriniaeth ac/neu esgeulustod  > Atal a chymorth cynnar i fynd i’r afael ag unrhyw bryderon sy’n dod i’r amlwg | Mae’r sleid hwn yn edrych ar y darlun diogelu ehangach, ac yna’n tynnu sylw at yr agwedd atal ac ymyrraeth gynnar. |
| 5 |  | Mae'r tasgau i ymarferwyr sydd mewn cysylltiad ag oedolion a allai fod yn agored i *ddod* yn oedolion sydd yn wynebu risg o gamdriniaeth ac esgeulustod yn ddeublyg:   * gweithio gyda'r oedolyn a'u gofalwyr i **osgoi** sefyllfaoedd sy'n debygol o arwain at weld yr oedolyn yn profi camdriniaeth neu esgeulustod h.y. meithrin gwytnwch, rhinweddau a chryfderau   ac, os nad yw hyn yn effeithiol:   * nodi ac ymdrin â phryderon **sy’n dod i’r amlwg**, a allai, os na chânt eu datrys, arwain at weld yr oedolyn yn dod yn oedolyn sydd yn wynebu risg ac sy’n profi camdriniaeth neu esgeulustod. |
| 6 | Awgrymiadau Ymarfer: Nodi oedolion a'u gofalwyr y mae’n bosibl bod angen ymyrraeth gynnar arnynt er mwyn atal yr oedolyn rhag dod yn oedolyn sydd yn wynebu risg o gamdriniaeth ac esgeulustod  <https://diogelu.cymru/adu/ap/a1p.p4.html?highlight=early> | **Nodi sefyllfaoedd a allai fod yn rhai camdriniol, a/neu bryderon diogelu sy'n dod i'r amlwg**  Wrth nodi pryderon posibl sy'n dod i'r amlwg am **gamdriniaeth** ac/neu **esgeulustod**, dylai ymarferwyr ofyn:   * Beth yw fy mhryderon am yr oedolyn a allai, os nad ymdrinnir â hwy, beri iddo ddod yn oedolyn sydd yn wynebu risg o gamdriniaeth neu esgeulustod? * Pa wybodaeth sydd gennych i gefnogi'r pryderon hyn? * A wyf yn poeni y gallai ymddygiad y gofalwr/wyr arwain at gamdriniaeth ac esgeulustod?   Dylai**ymarferwyr** rannu eu pryderon ac unrhyw wybodaeth a gafwyd gyda'u harweinydd diogelu. Dylent hefyd gofnodi'r pryderon hyn a'r wybodaeth a gafwyd.  Os yw'r pryderon yn ymwneud â gofalwyr yn methu ag ateb anghenion yr oedolyn, yna gwnewch yn siŵr bod y gofalwr yn derbyn asesiad ei hunan o dan **Ddeddf Gwasanaethau Cymdeithasol a Llesiant (Cymru) 2014, Rhan 3**. |
| 7 | Adran 1 Atal a chymorth cynnar i fynd i’r afael ag unrhyw bryderon sy’n dod i’r amlwg  <https://diogelu.cymru/adu/a1/a1.p7.html>  Awgrymiadau Ymarfer: Nodi oedolion a'u gofalwyr a allai fod angen ymyrraeth gynnar i atal yr oedolyn rhag dod yn oedolyn sydd yn wynebu risg o gamdriniaeth ac esgeulustod  <https://diogelu.cymru/adu/ap/a1p.p4.html?highlight=early> | **Gall cymorth cynnar, y cyfeirir ato hefyd fel ymyrraeth gynnar:**   * amddiffyn oedolion rhag dod yn oedolion sydd yn wynebu risg o brofi camdriniaeth, ac/neu esgeulustod; * osgoi gweld problemau’n gwaethygu; * lleihau'r angen am ymholiadau ac ymyriadau diogelu; * arwain at fuddion hirdymor i iechyd a llesiant yr oedolyn.   Mae'n bwysig felly bod cymorth cynnar yn cael ei gynnig i oedolion pryd bynnag y bo hynny'n bosibl i'w hatal rhag dod yn oedolion sydd yn wynebu risg.  Mae'r tasgau i **ymarferwyr** sydd mewn cyswllt ag oedolion a allai fod yn agored i ddod yn oedolion sydd yn wynebu risg o gamdriniaeth ac esgeulustod yn ddeublyg:   * gweithio gyda'r oedolyn a'u gofalwyr i **osgoi** sefyllfaoedd sy'n debygol o arwain at weld yr oedolyn yn profi camdriniaeth neu esgeulustod h.y. meithrin gwytnwch, rhinweddau a chryfderau   ac, os nad yw hyn yn effeithiol:   * nodi ac **ymdrin** â phryderon sy’n dod i’r amlwg, a allai, os na chânt eu datrys, arwain at weld yr oedolyn yn dod yn oedolyn yn wynebu risg ac yn profi camdriniaeth neu esgeulustod. |
| 8 | Awgrymiadau Ymarfer: Egwyddorion allweddol ar gyfer ymyriadau cymorth cynnar effeithiol  <https://diogelu.cymru/adu/ap/a1p.p6.html?highlight=early> |  |
| 9 | Awgrymiadau Ymarfer: Nodi oedolion a'u gofalwyr a allai fod angen ymyriadau cynnar er mwyn atal yr oedolyn rhag dod yn oedolyn sydd yn wynebu risg o gamdriniaeth ac esgeulustod  <https://diogelu.cymru/adu/ap/a1p.p4.html?highlight=early> | Gweithgareddau dewisol – trafodaeth:   * Rhannwch yn grwpiau gyda phapur siart troi * Gofynnwch i haner y grwpiau restru cynifer â phosibl o oedolion sydd yn wynebu risg o gael eu cam-drin neu eu hesgeuluso gan ofalwr * Gofynnwch i’r hanner arall restru cynifer â phosibl o ofalwyr a allai beri risg * Efallai yr hoffech ofyn i’r grŵp hefyd restru’r mathau o oedolion sydd yn wynebu risg – sefyllfaoedd/ cyflyrau, neu y mae angen gofalwyr arnynt * Rhannwch/Trafodwch |